Politiet advarer mod falsk autohjælpsfirma på Sjælland

Midt- og Vestsjællands Politi opfordrer nu bilisterne til at være opmærksomme på, at de ikke bliver snydt af et falsk autohjælpsfirma. Der er tale om svindlere, som får nys om, at der er bestilt autohjælp. De når så at sende deres egen ladvogn frem til stedet, hvor bilisten tror, at der er tale om den autohjælp, som vedkommende har bestilt gennem sit forsikringsselskab.